Kapitonas
Kapitonas (nuo lot. caput, capitaneus 'galva, vadas') – sausumos ar oro pajėgų (armijos, oro pajėgų ir pan.) ar laivyno karinis laipsnis. Sausumos ir oro pajėgose tai paprastai vyriausias jaunesniųjų karininkų karinis laipsnis (tarp vyresniojo leitenanto ir majoro). Laivyno kapitonas (Lietuvos kariuomenėje šis laipsnis vadinasi jūrų kapitonas) paprastai yra gerokai vyresnis, atitinkąs armijos pulkininką. Taip pat kapitonas gali būti tam tikros pareigos, pvz., laivo kapitonas, sporte komandos kapitonas ir pan.